kardosdrur/scandi-wiki huggingface dataset:
Yanga R. Fernández

Yanga (Yan) Roland Fernández (født 10. juni 1971) er en canadisk-amerikansk astronom fra University of Central Florida.

Sammen med Scott S. Sheppard, opdagede han Carme-gruppen, en gruppe af måner, der cirkulerer omkring planeten Jupiter.

Yanga R. Fernández er født i Mississauga, Ontario i Canada, voksede op i New York City, Minneapolis, Washington, D.C. og gik i high school i Fort Myers, Florida. Efter studier ved Caltech (California Institute of Technology), færdiggjorde Yanga sin Ph.D. ved University of Maryland i 1999. Som studerende bistod han i 1994 med at udarbejde en af de første e-mail-adresselister, der blev anvendt af astronomer til at kommunikere nyheder i forbindelse med den aktuelle opdagelse af og videre historie og påvirkning fra kometen Shoemaker-Levy 9 under det sensationelle sammenstød med planeten Jupiter. Fra 1999 til 2005, arbejdede han ved University of Hawaii, indtil han fik job som lektor ved University of Central Florida. Hans forskning har været fokuseret på fysiske astronomiske enheder samt udviklingen af asteroider og kometer.

Asteroiden 12225 Yanfernández er opkaldt efter Yanga R. Fernández.

Astronomer fra USA
Hans Kelsen

Hans Kelsen (11. oktober 1881 – 19. april 1973) var en østrigsk jurist og retsfilosof. Han regnes som en af de mest betydende bidragydere til retsvidenskaben i det 20. århundrede. Han har særligt bidraget til statsret og folkeret.

Han var i 1919 en betydelig kraft i udarbejdelsen af forfatningen til den nye østrigske republik efter 1. verdenskrig

Litteratur 
 Allgemeine Staatslehre (1925)
 Reine Rechtslehre (1934/1960)
 General Theory of Law and State (1945)
 Was ist Gerechtigkeit? (1953)

Eksterne henvisninger 

Jurister fra Tyskland
The Perfect Event

The Perfect Event var et Amerikansk wrestling tag team hos WCW, i 2000.

Holdet bestod af Shawn Stasiak og Chuck Palumbo, som begge var medlemmer af New Blood, og senere Natural Born Thrillers. Shawn og Chuck vandt WCW tag team titlerne d. 30. maj 2000 da de besejrede KroniK. De mistede titlerne til KroniK igen, 10 dage senere. Holdet blev splittet i forbindelse med at Natural Born Thrillers blev opløst. Chuck Palumbo blev medlem af et nyt hold, med Sean O'Haire, og Shawn Stasiak blev en top "bad guy" sammen med Stacy Keibler. Både Shawn og Chuck blev hyret af WWE, da WCW blev opkøbt, men ingen af dem er i firmaet i dag.

Wrestling
Shofar

Shofar er et vædderhorn, der anvendes i den jødiske gudstjeneste til nytårsfesten, Rosh Hashanah. Der blæses desuden også i shofar i forbindelse med Yom Haatzmaut, Israels uafhængighedsdag. Dette tager udgangspunkt i et citat fra de daglige jødiske bønner, der lyder:

Blæs i den store shofar til vores befrielse.

Yom Kippur afsluttes desuden også med en lang tone fra shofar'en. Dermed markeres, at den 25 timer lange faste er forbi.

Historisk har shofar'en været benyttet som advarsel. I det gamle Israel blev det således brugt som signal: Fjenden angriber! I øvrigt skal det nævnes, at der ifølge traditionen lød toner fra en shofar på Sinai Bjerg, da Moses modtog de 10 bud på samme.

Jødedom
Blæseinstrumenter
Kultur i Israel
Kirker i Vejle Amt (før 1970)

Kirker i Vejle Amt omfatter kirker i det tidligere Vejle Amt (før 1970), der blev oprettet i 1793 af Koldinghus Amt, med de tre købstæder: Vejle, Kolding og Fredericia, og i 1799 blev Bjerre og Hatting Herreder fra Stjernholm Amt lagt til.

Bjerre Herred 
 As Kirke 
 Barrit Kirke 
 Bjerre Kirke 
 Glud Kirke 
 Hjarnø Kirke 
 Hornum Kirke 
 Juelsminde Kirke 
 Klejs Kirke i Klejs Sogn
 Klakring Kirke 
 Møgelkær Kirke i Rårup Sogn
 Nebsager Kirke 
 Rårup Kirke 
 Skjold Kirke 
 Stouby Kirke 
 Urlev Kirke 
 Uth Kirke 
 Vrigsted Kirke 
 Ørum Kirke

Brusk Herred 
 Almind Kirke 
 Eltang Kirke 
 Hannerup Kirke 
 Harte Kirke 
 Herslev Kirke 
 Immanuelskirken i Kristkirkens Sogn
 Kolding – Bramdrup Kirke 
 Kolding – Brændkjærkirken 
 Kolding – Kristkirken 
 Kolding – Simon Peters Kirke (Kolding) i Simon Peters Sogn
 Kolding – Sankt Nikolaj Kirke 
 Nørre Bjert Kirke 
 Sønder Vilstrup Kirke 
 Vester Nebel Kirke 
 Viuf Kirke 
 Øster Starup Kirke

Elbo Herred 
 Bredstrup Kirke 
 Fredericia – Christianskirken 
 Fredericia – Erritsø Kirke 
 Fredericia – Sct. Knuds Kirke 
 Fredericia – Sankt Michaelis Kirke 
 Fredericia – Trinitatis Kirke 
 Hannerup Kirke 
 Lyng Kirke 
 Taulov Kirke 

 Egeskov Kirke

Hatting Herred 
 Daugård Kirke 
 Engum Kirke 
 Hatting Kirke 
 Hedensted Kirke 
 Korning Kirke 
 Løsning Kirke 
 Stenderup Kirke 
 Store Dalby Kirke 
 Torsted Kirke 
 Tyrsted Kirke 
 Ølsted Kirke

Holmans Herred 
 Brejning Kirke 
 Gauerslund Kirke 
 Gårslev Kirke 
 Mølholm Kirke 
 Pjedsted Kirke 
 Skærup Kirke 
 Smidstrup Kirke 
 Vinding Kirke

Jerlev Herred 
 Egtved Kirke 
 Højen Kirke 
 Jerlev Kirke 
 Ødsted Kirke

Nørre Tyrstrup Herred 
 Dalby Kirke 
 Hejls Kirke 
 Sønder Bjert Kirke 
 Sønder Stenderup Kirke 
 Taps Kirke 
 Vejstrup Kirke 
 Vonsild Kirke 
 Ødis Kirke

Nørvang Herred 
 Blåhøj Kirke 
 Brande Kirke 
 Bredballe Kirke 
 Filskov Kirke 
 Gadbjerg Kirke 
 Farre Kirke 
 Give Kirke 
 Givskud Kirke 
 Grejs Kirke 
 Hornstrup Kirke 
 Hvejsel Kirke 
 Ildved Kirke 
 Langskov Kirke 
 Langelund Kirke i Langelund Sogn
 Løget Kirke i Sankt Nicolai Sogn
 Ringive Kirke 
 Sindbjerg Kirke 
 Skærlund Kirke i Skærlund Sogn
 Sønder Omme Kirke 
 Thyregod Kirke 
 Uhre Kirke i Uhre Sogn
 Uldum Kirke 
 Vester Kirke i Vester Sogn
 Vejle – Nørremarkskirken 
 Vejle – Sankt Johannes Kirke 
 Vejle – Sankt Nikolaj Kirke 
 Vejle – Søndermarkskirken 
 Vindelev Kirke 
 Vonge Kirke i Vonge Sogn
 Vor Frelsers Kirke i Vor Frelsers Sogn
 Vorslunde Kirke i Vorslunde Sogn
 Øster Nykirke 
 Øster Snede Kirke
 Østerby Kirke i Sønder Omme Sogn

Tørrild Herred 
 Bredsten Kirke 
 Gadbjerg Kirke 
 Grejsdal Kirke 
 Hover Kirke 
 Jelling Kirke 
 Kollerup Kirke 
 Lindeballe Kirke 
 Nørup Kirke 
 Randbøl Kirke 
 Skibet Kirke

Eksterne kilder/henvisninger 
 DIS-Danmark:Amt-Herred-Sogn 
 Kirker og kirkegårde i Vejle Amt  hos danmarkskirker.natmus.dk (Danmarks Kirker, Nationalmuseet)

Vejle Amt (før 1970)
13 (Six Feet Under-album)

13 er et album af death metal-bandet Six Feet Under. Det blev ud givet i 2005 af Metal Blade Records.

Numre 
 "Decomposition of the Human Race" – 3:42
 "Somewhere in the Darkness" – 3:53
 "Rest in Pieces" – 3:08
 "Wormfood" – 3:45
 "13" – 3:07
 "Shadow of the Reaper" – 3:38
 "Deathklaat" – 2:35
 "The Poison Hand" – 2:57
 "This Suicide" – 2:21
 "The Art of Headhunting" – 3:33
 "Stump" – 3:11

Digipack versionen indeholder "Live San Francisco 2002" som CD2.
 The Day the Dead Walked (2:20)
 The Murderers (2:42)
 Waiting for Decay (2:55)
 Impulse to Disembowel (3:29)
 Feasting on the Blood of the Insane (4:49)
 No Warning Shot (3:22)
 Silent Violance (3:26)
 The Enemy Inside (4:06)
 Victim of the Paranoid (3:37)
 Journey in the Darkness (2:15)
 Revenge of the Zombie (2:50
 Manipulation (2:49)
 Torn to the Bone (2:53)
 4:20 (5:28)
 Bonesaw (3:17)
 Hacked to Pieces (4:03)

Album fra 2005
Dødsmetalalbum
Mike Awesome

Michael Lee Alfonso (24. januar 1965 – 17. februar 2007) bedre kendt under kunstnernavnet Mike Awesome var en amerikansk wrestler, der mest var kendt i USA for sit arbejde på Extreme Championship Wrestling og i Japan for sit arbejde på FMW.

Biografi

World Championship Wrestling 
Mike Awesome debuterede i 2000 for WCW, under yderst kontroversielle omstændigheder. Awesome var stadig ECW mester i ECW, men dukkede op på WCW Monday Nitro da Vince Russo og Eric Bischoff overtog firmaet. Han angreb Kevin Nash, og en Powerbomb-fejde synes at være på horisonten, men af uvisse grunde blev denne droppet. ECW krævede deres bælte tilbage, så i en meget usædvanlig kamp mødte WCW wrestleren, Mike Awesome, WWF wrestleren, Tazz, på et ECW show om ECW bæltet. Mike Awesome havde WCW sikkerhedsvagter med sig, for at undgå overfald fra hans vrede eks-kollegaer. Mike Awesomes bratte afsked med ECW skyldtes at han ikke var blevet betalt for mange af hans optrædener i ECW, og at han fik tilbudt et 7 cifret beløb på sin kontrakt med WCW. Mike Awesome fortsatte som medlem af New Blood, med at fejde mod Chris Kanyon. Ved WCW Slamboree#2000 mødtes de og kæmpede uafgjort, og senere på aftenen kastede han Kanyon ned fra et bur, og "krøblede" Kanyon. Awesome begyndte derfor en fejde med Kanyons bedste ven, Diamond Dallas Page. Efter fejden med DDP begyndte Awesome at sigte efter U.S. titlen, og mødte Scott Steiner om titlen, men tabte. Herefter blev Awesomes "Career Killer" gimmick droppet, og Awesome blev til "The Fat Chick Thriller". WCW blev kritiseret meget for at give en mand med Awesomes evner sådan et gimmick, men rygtet siger at eftersom Hulk Hogan og Eric Bischoff begge havde forladt WCW i sommeren 2000, så var der ingen til at tale for Awesome (Hulk Hogan og Eric Bischoff var de to der talte for at Awesome skulle med i WCW). Awesome blev senere "That 70'tys Guy", hvilket var endnu et pjattet gimmick, men Awesome var stadig populær med fans og vandt mange af sine kampe. I slutningen af 2000 blev han endelig taget alvorlig igen, da han blev medlem af Team Canada, og vendte tilbage sit "Career Killer" gimmick.

Tragisk død 
Awesome blev fundet død omkring 22:30 den 17. februar 2007  i Tampa området. En gruppe af venner, der skulle forbi og besøge ham, fandt ham hængt i sit hjem. Det menes at han begik selvmord.

Fodnoter

Eksterne henvisninger 

 

Wrestlere fra USA
Personer der har begået selvmord
Mezuzah

En mezuzah (flertal "mezuzot") er en lille beholder, der i jødiske hjem monteres på  dørkarme til rum, hvor der spises, bedes eller soves. I beholderen er et stykke pergament, en "klaf", hvor de to første stykker af shema-bønnen er skrevet med særligt blæk. Det er befalet jøder i Torah at sætte mezuzot op. Grunden er historien om udgangen fra slaveriet i Egypten. Da Gud sendte den 10. af de ti plager, nemlig død over egypternes førstefødte drenge, skulle dødsenglen kunne se forskel på jødiske og egyptiske hjem, så jødiske førstefødte ikke blev dræbt. Gud befalede jøderne at slagte et lam og smøre dets blod op på dørkarmene. Dødsenglen passerede (på hebraisk "pasach") de jødiske hjem. Deraf kommer navnet "Pesach" for den jødiske påskefest, der fejrer udgangen af Egypten.

Jødedom
Munkebo Kirke

Munkebo Kirke ligger i byen Munkebo mellem Odense og Kerteminde på Nordøstfyn.

Eksterne kilder og henvisninger 

 Munkebo Kirke hos danmarkskirker.natmus.dk (Danmarks Kirker, Nationalmuseet).

 Munkebo Kirke hos KortTilKirken.dk

Kirker i Kerteminde Kommune
Kirker i Fyens Stift
Kirker i Odense Amt
Kirke
Villa Savoye

Villa Savoye er en af den schweiziske arkitekt, Le Corbusiers mest kendte bygninger. Villa Savoye er placeret i nærheden af Paris, og er et af de fornemmeste eksempler på funktionalisme – funkis. Huset stod fuldendt omkring 1929.

Huset blev verdensarv i 2016.

Bygninger, konstruktioner og anlæg i Frankrig
Kultur i 1929
Verdensarv fra 2016
Skjervøy

Skjervøy kommune (samisk: Skiervvá gielda) ligger i Troms og Finnmark fylke i Norge. Den har landgrænse i syd til Nordreisa kommune og i øst til Kvænangen, og grænser over de omliggende fjorde og hav, i vest til Lyngen og Karlsøy. Øgruppen Skjervøy kommune omfatter øerne Skjervøya, Kågen, Arnøya, Uløya, Laukøya, Haukøya, Hakkstein, Vorterøya og Follesøyene

Byen Skjervøy, som er administrationscenter i kommunen, har 2.343 indbyggere (pr. 2006).

Skjervøy har hurtigbådsforbindelse til Tromsø. Hurtigruten har også anløb her. Nærmeste flyveplads er Sørkjosen Lufthavn i nabokommunen Nordreisa med ruter til Tromsø, Hammerfest og Kirkenes.

Personer fra Skjervøy 
Leonhard Seppala († 1967)
Knut Werner Hansen (1951-), politiker, stortingsmand
Roy Waage (1963-), politiker, leder af Kystpartiet
Hans Olav Syversen (1966-), politiker, stortingsmand
Hanne Grete Einarsen (1966-), kunstner
André Hanssen (1981-), fodboldspiller

Eksterne henvisninger 

 Kultur i Skjervøy på kort fra Kulturnett.no

Kommuner i Troms
 
Kommuner i Troms og Finnmark
Rico Constantino

Rico Constantino (født 1. oktober 1961) er en amerikansk fribyder, kendt fra sin tid hos WWE.

Biografi

Før wrestling 
Rico Constantino var før sin tid som wrestler, medlem af S.W.A.T. politi styrken i Las Vegas, Nevada. Han er derudover også yderst erfaren i kampsport, og er tidligere American Gladiator. I 1998 besluttede Rico Constantino sig for at blive professionel fribryder.

World Wrestling Entertainment 
Rico skrev kontrakt med WWE i 2000, men blev ikke set på TV før 2002. Indtil da havde han opholdt sig i WWEs talentudviklingsafdeling, Ohio Valley Wrestling, hvor han opnåede rimelig succes. Rico blev kaldt op til WWE i foråret 2002 og debuterede som den flamboyante mandeglade stylist Rico – en gimmick, der i sandhed ligger langt fra den virkelige Rico. Dette forhindrede dog ikke Rico i at mestre rollen og gøre den usædvanligt underholdende. Rico var først manager for Billy & Chuck, men forrådte dem og SmackDown!, for at tilslutte sig RAW og blive manager for 3 Minute Warning. Rico begyndte så småt at wrestle selv, og hans udseende blev mere og mere overdrevet og stereotypisk for den rolle, han spillede. I 2004 blev han ved en lodtrækning flyttet fra RAW tilbage til SmackDown! Her dannede han et kortvarigt tagteam med den homofobiske Charlie Haas, og sammen vandt de tagteamtitlerne og forsvarede dem ved WWE Judgment Day 2004. Rico blev fyret fra WWE i november 2004.

Efter WWE 
Rico wrestlede kort i Japan, før han endeligt trak sig tilbage fra wrestling, og vendte tilbage som politimand i Las Vegas.

Eksterne henvisninger 

 

Wrestlere fra USA
Kølstrup Kirke

Kølstrup Kirke ligger i landsbyen Kølstrup tæt på Kertinge Nors sydlige bred på Nordøstfyn.

Galleri

Eksterne kilder og henvisninger 

 Kølstrup Kirke hos danmarkskirker.natmus.dk (Danmarks Kirker, Nationalmuseet).

 Kølstrup Kirke hos KortTilKirken.dk

Kirker i Kerteminde Kommune
Kirker i Fyens Stift
Kirker i Odense Amt
Ernest Miller

Ernest Miller (født 14. januar 1964) er en amerikansk fribryder, der er kendt fra bl.a. WCW og WWE.

Biografi

World Championship Wrestling 
Ernest Miller debuterede i WCW, som en del af Blood Runs Cold historien. Her dannede han et tag team med Glacier, og fejdede mod de gotiske, Mortis og Wrath. Ernest wrestlede senere alene som The Cat, og fik Sonny Onoo som manager. Hans nye gimmick vidste Ernest Miller som en kæmpe James Brown fan. Han dansede til James Brown musik efter alle sine kampe, og et kendetegn var bl.a. at mange af hans manøvre bestod i dansende bevægelser før udførelse. Ved WCW Superbrawl 2000 mødte Ernest Miller sit store idol, da James Brown dukkede op. Da Vince Russo og Eric Bischoff kom til magten, opnåede Ernest Miller sin største succes nogensinde. Efter en kort fejde med Bam Bam Bigelow, gav Vince Russo ham magten til at være direktør over WCW. Dette fortrød Russo dog hurtigt, da Miller skred fra New Blood, og i stedet gik imod dem, og gjorde livet surt for medlemmerne. Miller blev i denne periode enormt populær blandt fans, selvom han sjældent wrestlede store kampe. I stedet var han altid på de "godes" side, såsom Sting og Booker T. Ernest Miller mistede dog sin magt i en fejde med Mike Sanders. Herefter blev han wrestler igen, og fejdede med folk som bl.a. Lance Storm og Chris Kanyon.

World Wrestling Entertainment 
Da WCW blev opkøbt af WWE, var Ernest Miller en af de folk der blev tilbudt en kontrakt. Der gik dog meget lang tid før han blev set på TV. Hans første rolle i WWE, var godt og vel 18 måneder efter WCW lukkede, da han begyndte at være medkommentator på WWE Velocity. I slutningen af 2003 begyndte han endelig at wrestle igen, det blev dog meget kortvarigt da bestyrelsen i WWE løb tør for ideer, og fyrede ham i starten af 2004. Miller nåede at optræde på det årlige Royal Rumble i 2004. Her blev han elimineret efter knapt 30 sekunders deltagelse.

Privat 
Ernest Miller er en dygtig kampsports atlet, og har bl.a. trænet Raymond Usher og Mike Tyson. Han er også en god ven af Eric Bischoff, som fik ham ind i WCW.

Eksterne henvisninger 
 

Wrestlere fra USA
Jacob Wilson

Jacob Wilson (født 27. september 1979 i Tjæreby ved Slagelse, Danmark) er en dansk standupkomiker. Jacob Wilson er morgenvært på Radio100.

Karriere 
Debuterede i 2002 i DM i Stand-up. Efterfølgende har han beskæftiget sig med stand-up på TV 2 Zulu, DVD'en stand-up.dk sæson 4, ligesom han har turneret rundt i Danmark på FBI's årlige comedy tour. Han medvirkede i første sæson af TV 2 Zulus underholdningsprogram Comedy Fight Club i 2007-2008, hvor han var den første af alle deltagerne, der nåede til finalen.

I 2011 udgav han sit første one-man show på DVD, Jacob Wilson – live fra Comedy Zoo.

Han har tidligere været radiovært på Radio 100FMs Morgenhyrderne. I marts 2010 var han Tv-vært i Bingo Banko på TV2 sammen med komikeren Simon Talbot. Han var også medvært på Go' Sommer Danmark en sommer indtil han kom med comedyprogrammet Live fra Bremen som vært på "Nyhederne sådan cirka" i stedet for Lasse Rimmer, hvor han var i 2011-2013. I 2014 meddelte han, at han ville forlade tv-branchen for at gå tilbage til standup, da han mente formatet var for rigidt, og at han som morgenvært ikke havde mulighed for at sige sin egen mening.

I februar begyndte han en turne med sit one-man show Det ser du ikke på TV.

Privatliv 
I 2009 oplevede Wilson under et faldskærmsudspring fra 2 kilometers højde, at den ene skærm ikke foldede sig ud. Der bliver dog altid pakket to, så han nåede sikkert ned. I 2010 var han tæt på at blive angrebet af hajer under en ferie med kæresten Julie Lund i Sharm el-Sheikh, Egypten

I 2023 viste et læk fra PET at Wilson var blandt en række profiler (deriblandt profiler fra DMI Space) sat under overvågning af PET. Overvågningen var angiveligt grundet mistanke om at sprede misvisende konspirationsteorier omkring menneskeskabte klimaforandringer.

Filmografi 
 Stand-up.dk (to episoder 2005 og 2009)
 Comedy Fight Club (2007-2008)
 Bingo Banko (2010-2011)
 Live fra Bremen (2011-2013)
 Simon Talbots Sketch Show (2016)

Referencer

Eksterne henvisninger 
 
Jacob Wilson på FBI

Komikere fra Danmark
Manuskriptforfattere fra Danmark
Standupkomikere fra Danmark
Radioværter fra Danmark
Personer fra Slagelse
DR Update

DR Update var DR's nyhedskanal, der startede den 7. juni 2007 og stoppede 4. marts 2013. 

Der fandtes 2 udgaver af DR Update – en tv-kanal og en internetbaseret kanal. 

Den internetbaserede DR Update var bygget op som små, kompakte nyhedsindslag, der blev opdateret hver dag mellem 7 og 23, og som kunne ses i en særlig afspiller på DR Updates websted. Kanalen var den første i Danmark, der blev udviklet på internettets præmisser, idet brugeren selv var i stand til at vælge hvilke indslag, vedkommende ville se.

TV-kanalen DR Update havde en plads på det digitale jordbaserede sendenet og sendte nyheder 24 timer i døgnet. Kanalen sendte nyhedsudsendelser af 10 minutters varighed ad gangen, altså 6 gange i timen. Canal Digital og Yousee distribuerede også kanalen i deres programpakker.

Kanalen blev drevet i samarbejde med DR's regionalradioer, som havde fået udleveret 100 såkaldte DV-kameraer. Dermed kunne DR Update trække på det eksisterende korps af nyhedsjournalister landet over.

DR Update sendte i samarbejde med TV Avisen nyheder kl. 12:00, 15:00 og 17:50 på DR1.

I forbindelse med en omlægning af DR's tv-kanaler lukkede DR Update i marts 2013, med den begrundelse at nyhedskanalen ikke havde fået en succes, der svarede til DR's målsætning. DR Update blev erstattet af børnekanalen DR Ultra.

Værter 
 Lotte Thor Høgsberg
 Louise Bjerregaard
 Morten Schnell Lauritzen
 Louise Reumert
 Kasper Jessing
 Kristian Porsgaard
 Maria Yde

Ledelsen 
 Anders Kappel, projektchef og  konceptansvarlig
 Per Bjerre, redaktionschef
 Lau Rabjerg-Eriksen, kanalchef

Kilder/referencer

Eksterne henvisninger 
 DR Updates hjemmeside

Update
Etableret i 2007
Ophørt i 2013
Kastelholm Slot

Kastelholm Slot er en velbevaret slotsruin i Sund kommune på Ålandsøerne. Det nævntes for første gang i 1388. Slottet er Ålands eneste befæstningsanlæg fra middelalderen. Omkring år 1400, da borgen tilhørte den svenske krone, blev den centrum for Ålands slotslen og bolig for lenforvalterne. Slottet var Ålands adminstrative centrum frem til 1634, da øgruppen ophørte som eget slotslen. 

Borgen anlagdes oprindelig på en lille holm, men har i dag kun vand på den ene side. Borgen er blevet om- og udbygget flere gange, senest efter en brand 1619. Det centrale tårn, Kuretårnet, er fra 1300-tallet, men er blevet forhøjet flere gange. 

Kastelholm blev 1507 erobret af den danske flåde under kommando af Søren Norby i forbindelse med stridighederne efter at unionskongen Hans blev afsat som svensk konge. 

Under borgerkrigen i slutningen af 1590 belejrede og erobrede Karl IX fæstningen. Fæstningens forsvarere førtes til Åbo, hvor Åbo Slot belejredes. Da Åbo Slot nægtede at overgive sig, blev Kastelholms forsvarere henrettet uden for murene. 

Den sidste statholder på slottet var Stellan Otto Mörner, som efter branden i 1619 genopbyggede slottet. 

Fra slutningen af 1600-tallet begyndte slottet at forfalde. En brand i 1745 lagde slottet i ruiner, og det blev derefter anvendt som magasin og stenbrud for egnens bønder. Siden slutningen af 1800-tallet har det gennemgået flere omfattende restaureringer, senest i 1990'erne, i dag rummer slottet et museum.

Kilder / eksterne henvisninger 

 Museibyrån – Kastelholms slott  (på svensk)
 Ålands Turistförbund – Kastelholms slott  (på svensk, finsk, engelsk og tysk)

Ålandsøerne
Ruiner i Sverige
Bygninger, konstruktioner og anlæg i Finland
Borgruiner
Alna

Alna er en administrativ bydel i Oslo. Den har 49.801 indbyggere (2020), og et areal på 13,7km². Bydelen har fået sit navn efter Alnaelven som løber gennem bydelen.

Infrastruktur 

Furusetbanen på T-banen i Oslo går igennem bydelen. Det samme gør motorvejen E6.

Referencer 

 
Bydele i Oslo
Bjerke

Bjerke er en administrativ bydel i Oslo. Den har 33.422 indbyggere (2020) og et areal på 7,7 km². Boligbebyggelsen er i stor grad lokaliseret langs
Trondheimsveien, som går gennem bydelen. Langs vejen finder man blandt andet Aker Sygehus og travbanen Bjerkebanen.

Økern 
Økern en gågade i bydelen. Her finder man blandt andet det gamle butikscenter Økern senter

Skoler 
 Grundskoler: Linderud skole, Løren Skole, Tonsenhagen skole, Veitvet skole, Årvoll skole
 Videregående skoler: Bjerke Videregående skole og Bredtvet Videregående skole.
 Andre skoler: Krigsskolen

Eksterne Henvisninger 
 Bydelens hjemmeside

Referencer 

 
Bydele i Oslo
Frogner

Frogner er en bydel i Oslo. Den har 52.269 indbyggere (2020) og et areal på 8,3 km². Udover det traditionelle Frogner indeholder den nuværende administrative bydel også distrikterne Bygdøy, Uranienborg og Majorstuen. Frogner er et eksklusivt bolig- og detailhandelsområde og har de højeste ejendomspriser i Norge.

Bydelen er opkaldt efter Frogner Hovedgård, som i dag huser Oslo Museum og Frognerparken med det berømte Vigelandsanlæg. Størstedelen af Frogner består af huse bygget omkring 1900. Frogner var oprindelig en del af sognet og kommunen Ager (senere skrevet Aker), og blev en del af Christiania (nu Oslo) kommune i 1878.

Seværdigheder 
 Frogner Hovedgård med Oslo Bymuseum.
 Museum med Vikingeskibe i Bygdøy
 Norsk Folkemuseum
 Norsk Maritimt Museum
 Kon-Tiki Museet
 Skibet Fram
 Bygdø Kongsgård

Eksterne Henvisninger 
 Frogners Hjemmeside

Referencer 

 
Bydele i Oslo